
Συνεδρίασης του Διοικητικού Συμβουλίου της Κ.Ε.Δ.Κ.Ε.

της 4ης Ιουλίου 2007

Στην Αθήνα, σήμερα, 4 Ιουλίου 2007, ημέρα Τετάρτη και ώρα 12:30, συνήλθε σε  συνεδρίαση το Διοικητικό Συμβούλιο της Κ.Ε.Δ.Κ.Ε., ύστερα από πρόσκληση του Προέδρου της κ. Νικήτα Κακλαμάνη, Δημάρχου Αθηναίων και υπό την προεδρία του. 

Κατά τη συνεδρίαση παρέστησαν οι Δήμαρχοι: Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Καραγιάννης Ιωάννης Λαγκαδά, Κοιμήσης Απόστολος Αμφιλοχίας,  Κοτρωνιάς Γεώργιος Λαμιέων, Κουκουλόπουλος Πάρις Κοζάνης, Κουράκης Ιωάννης Ηρακλείου Κρήτης, Κυρίζογλου Λάζαρος Αμπελοκήπων, Μαραβέλιας Δημήτριος Χαϊδαρίου, Παπαγεωργόπουλος Βασίλειος Θεσσαλονίκης, Στυλιανίδης Μιχαήλ Ξάνθης, Ταμήλος Μιχαήλ Τρικκαίων, Τζανακούλης Κων/νος Λαρισαίων, Τουφεγγόπουλος Σταύρος Εξαπλατάνου, Τσιαντής Δημήτριος Πλαστήρα, Φασούλας Παναγιώτης Πειραιά και Φούρας Ανδρέας Πατρέων.

Και οι Δημοτικοί Σύμβουλοι: Αλευράς Διονύσιος Καλαμάτας, Αμοιρίδης Ιωάννης Κατερίνης, Γιαννόπουλος Γεώργιος Ροδίων, Γκοτσόπουλος Θεόδωρος Παλλήνης, Κορομάντζος Βασίλειος Αθηναίων, Λινάκης Κυριάκος Χολαργού, Μαστοράκος Γεώργιος Ηρακλείου Αττικής, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Μπελώνη-Αράπη Παναγιώτα Αγίου Ιωάννη Ρέντη, Ροκοφύλλου Άννα Αθηναίων και Σιώμος Βλάσσης Πεντέλης.   

Απών ο Δήμαρχος Ξάνθης κ. Στυλιανίδης Μιχαήλ.

Γενομένης συζητήσεως, πάρθηκε η παρακάτω απόφαση:

............................................................................................................................
Απόφαση 107η   

ΘΕΜΑ : Συζήτηση και λήψη απόφασης για τη συμβολή της ΚΕΔΚΕ, μέσω 

              των ΤΕΔΚ, στην υλοποίηση έργων αποκατάστασης των δασών και 

              των περιοχών που επλήγησαν από τις πρόσφατες πυρκαγιές 

(Αριθ. Πρωτ. 2502)


Το Διοικητικό Συμβούλιο της ΚΕΔΚΕ αφού άκουσε την πρόταση του Προέδρου του κ. Νικήτα Κακλαμάνη, Δημάρχου Αθηναίων, για τη συμβολή της ΚΕΔΚΕ, μέσω των ΤΕΔΚ, στην υλοποίηση έργων αποκατάστασης των δασών και των περιοχών που επλήγησαν από τις πρόσφατες πυρκαγιές, με οικονομική ενίσχυση και αφού εξέφρασε τις ευχαριστίες του προς όλους τους Δήμους και τις Δημοτικές Αρχές, για την άμεση ανταπόκρισή τους στην 

προσπάθεια κατάσβεσης των πρόσφατων πυρκαγιών, ύστερα από διαλογική συζήτηση

Αποφασίζει Ομόφωνα


Υιοθετεί την πρόταση του Προέδρου κ. Νικήτα Κακλαμάνη, για την οικονομική ενίσχυση των Ο.Τ.Α. που επλήγησαν από τις πρόσφατες πυρκαγιές, η οποία θα διατεθεί μέσω των ΤΕΔΚ  και αφορά στην υλοποίηση έργων αποκατάστασης δασών και περιοχών, στην κατασκευή αντιπλημμυρικών έργων, στις αναδασώσεις κ.ά.


Εγκρίνει δαπάνη ποσού 330.000 € από τον προϋπολογισμό της ΚΕΔΚΕ οικονομικού έτους 2007 και συγκεκριμένα για το Νομό Αττικής 100.000 €, για το Νομό Λάρισας 75.000 €, για το Νομό Μαγνησίας 75.000 €, για το Νομό Θεσσαλονίκης 50.000 € και για το Νομό Αχαΐας 30.000 €.


Εκφράζει τις ευχαριστίες του προς όλους τους Δήμους και τις Δημοτικές Αρχές, για την άμεση ανταπόκρισή τους στην προσπάθεια κατάσβεσης των πρόσφατων πυρκαγιών.


Αναθέτει στο Ινστιτούτο Τοπικής Αυτοδιοίκησης (Ι.Τ.Α.) την εκπόνηση μελέτης με αντικείμενο τη συμβολή της Τοπικής Αυτοδιοίκησης στην Πολιτική Προστασία.


Τέλος, αποφασίζει να πραγματοποιηθεί Ειδικό Θεματικό Συνέδριο για τα δάση τον ερχόμενο Νοέμβριο, στα πλαίσια της Έκθεσης «POLIS» στη Θεσσαλονίκη.

Συνέχεια της υπ’αριθ. 107/2502/04.07.2007 απόφασης του Διοικητικού Συμβουλίου της ΚΕΔΚΕ.
..…………………………………………………………………………………
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
Ο Πρόεδρος





Ο Γενικός Γραμματέας

Νικήτας Κακλαμάνης  



Βασίλειος Κορομάντζος 
Δήμαρχος Αθηναίων



Δημ.Σύμβουλος Αθηναίων
     Α΄ Αντιπρόεδρος


  Ο Β΄Αντιπρόεδρος
      Βασίλειος Παπαγεωργόπουλος         Κων/νος Τζανακούλης

           Δήμαρχος Θεσσαλονίκης              Δήμαρχος Λαρισαίων
Τα Μέλη
ΔΗΜΑΡΧΟΙ: Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Καραγιάννης Ιωάννης Λαγκαδά, Κοιμήσης Απόστολος Αμφιλοχίας,  Κοτρωνιάς Γεώργιος Λαμιέων, Κουκουλόπουλος Πάρις Κοζάνης, Κουράκης Ιωάννης Ηρακλείου Κρήτης, Κυρίζογλου Λάζαρος Αμπελοκήπων, Μαραβέλιας Δημήτριος Χαϊδαρίου, Ταμήλος Μιχαήλ Τρικκαίων, Τουφεγγόπουλος Σταύρος Εξαπλατάνου, Τσιαντής Δημήτριος Πλαστήρα, Φασούλας Παναγιώτης Πειραιά και Φούρας Ανδρέας Πατρέων.

ΔΗΜΟΤΙΚΟΙ ΣΥΜΒΟΥΛΟΙ: Αλευράς Διονύσιος Καλαμάτας, Αμοιρίδης Ιωάννης Κατερίνης, Γιαννόπουλος Γεώργιος Ροδίων, Γκοτσόπουλος Θεόδωρος Παλλήνης, Λινάκης Κυριάκος Χολαργού, Μαστοράκος Γεώργιος Ηρακλείου Αττικής, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Μπελώνη-Αράπη Παναγιώτα Αγίου Ιωάννη Ρέντη, Ροκοφύλλου Άννα Αθηναίων και Σιώμος Βλάσσης Πεντέλης.   
Ο Γενικός Διευθυντής

      της Κ.Ε.Δ.Κ.Ε.
Παναγιώτης Βασιλείου      
